*Projekts*

LATVIJAS REPUBLIKAS MINISTRU KABINETS

2019. gada \_\_\_.\_\_\_\_\_\_\_\_\_  Noteikumi Nr.\_\_\_

Rīgā  (prot. Nr.\_\_\_ \_\_\_ §)

**Grozījumi Ministru kabineta 2003. gada 11. marta noteikumos Nr. 112 “Kārtība, kādā izglītojamie atbrīvojami no noteiktajiem valsts pārbaudījumiem”**

Izdoti saskaņā ar

Vispārējās izglītības likuma 4. panta 9. punktu

Izdarīt Ministru kabineta 2003. gada 11. marta noteikumos Nr. 112 “Kārtība, kādā izglītojamie atbrīvojami no noteiktajiem valsts pārbaudījumiem” (Latvijas Vēstnesis, 2003, 44. nr.; 2006, 78. nr.; 2007, 117. nr.; 2008, 10. nr.; 2009, 50. nr.) šādus grozījumus:

1. 1.1 1. apakšpunktā:

aizstāt vārdus un skaitļus “šo noteikumu 6. vai 7. punktā noteiktā iestāde vai amatpersona” ar vārdiem “izglītības iestādes vadītājs”;

papildināt pēc vārda “iesniegumu” ar vārdiem “kas iesniegts ne vēlāk kā mēnesi pirms attiecīgā mācību gada pirmā valsts pārbaudījuma norises dienas izglītojamam atbilstoši Ministru kabineta noteikumiem par valsts pārbaudes darbu norises laiku attiecīgajā mācību gadā un”;

aizstāt vārdu “atzinums” ar vārdiem “izsniegts izraksts no stacionārā vai ambulatorā pacienta medicīniskās kartes;”.

2. Aizstāt 1.1 2. apakšpunktā vārdus un skaitli “līdz attiecīgā gada 1.aprīlim” ar vārdiem “ne vēlāk kā mēnesi pirms attiecīgā mācību gada pirmā valsts pārbaudījuma izglītojamam norises dienas atbilstoši Ministru kabineta noteikumiem par valsts pārbaudes darbu norises laiku attiecīgajā mācību gadā”.

3.  1.1 3. apakšpunktā:

aizstāt vārdus un skaitli “līdz attiecīgā gada 1.aprīlim” ar vārdiem “ne vēlāk kā mēnesi pirms attiecīgā mācību gada pirmā valsts pārbaudījuma izglītojamam norises dienas atbilstoši Ministru kabineta noteikumiem par valsts pārbaudes darbu norises laiku attiecīgajā mācību gadā”;

svītrot vārdus “kārtošanas latviešu valodā mazākumtautību izglītības programmās”.

4. Izteikt 2. un 3. punktu šādā redakcijā:

“2. Ģimenes ārsts (turpmāk – ārsts) šo noteikumu 1.1 1. apakšpunktā minēto izrakstu izsniedz, ja izglītojamais ir tādā veselības stāvoklī, kas saistīts ar spēju zaudēšanu (uz laiku vai pastāvīgi) kārtot valsts pārbaudījumus.

3. Ārsts izsniedz šo noteikumu 1.1 1. apakšpunktā minēto izrakstu pēc izglītojamā personīgas apskates un izmeklēšanas, un atbilstoši tai medicīniskajai informācijai, kas ir ģimenes ārsta rīcībā, norādot, vai veselības stāvoklis ir par pamatu izglītojamā atbrīvošanai no valsts pārbaudījumiem un uz kādu termiņu izglītojamais ir atbrīvojams no valsts pārbaudījumiem. Ģimenes ārsts pirms izraksta izsniegšanas, ja nepieciešams, nosūta izglītojamo uz papildu izmeklējumiem un konsultācijām pie citiem speciālistiem.”

5. Svītrot 4., 5., 6. un 7. punktu.

6. 10.punktā:

aizstāt skaitli un vārdus “1.aprīļa” ar vārdiem “šo noteikumu 1.1 1.apakšpunktā noteiktā dokumentu iesniegšanas termiņa”;

svītrot vārdus “pašvaldībā vai attiecīgajā ministrijā”;

aizstāt vārdus “pacienta ambulatorā vai stacionārā slimnieka medicīniskās kartes” ar vārdiem “stacionārā vai ambulatorā pacienta medicīniskās kartes”.

7. Svītrot noteikumu pielikumu.

Ministru prezidents A. K. Kariņš

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa